Sergio Busquets

**Sergio Busquets Burgos** (, ; lahir 16 Julai 1988) merupakan pemain bola sepak Sepanyol yang kini bermain untuk Inter Miami. 

Hanya bermain untuk satu kelab, dia menyertai pasukan pertama Barcelona pada bulan Julai 2008, dan membuat lebih dari 600 penampilan. Dia adalah sebahagian dari pasukan mereka yang memenangi tiga trofi pada musim yang sama iaitu La Liga, Piala Raja Sepanyol dan Liga Juara-Juara UEFA pada musim 2008-09 dan musim 2014–15.

Busquets membuat debut senior antarabangsa untuk Sepanyol pada bulan April 2009, dan sejak itu telah membuat lebih dari 120 penampilan untuk pasukan kebangsaan. Dia membantu negara memenangi kejohanan Piala Dunia 2010 dan Euro 2012, dan juga tampil di dua Piala Dunia lain dan benerapa Kejohanan Eropah.

## Kerjaya kelab
### Barcelona
Pada 13 September 2008, Busquets bermain pada perlawanan pertamanya di La Liga menentang Racing de Santander, seri 1-1. Pada 22 Oktober 2008, ketika perlawanan Liga Juara-Juara Barcelona menentang FC Basel, beliau menjaringkan gol kedua Barca pada minit ke-15 pada perlawanan peringkat kumpulan. 

Pada 22 Disember 2008, Busquets melanjutkan kontraknya sehingga 2013 dengan bayaran €80 juta. Pada 7 Mac 2009, beliau menjaringkan gol liga pertamanya ketika menang 2-0 ke atas Athletic Bilbao. 

Pada 27 Januari 2011, beliau melanjutkan kontraknya sehingga 2015 dengan bayaran €150 juta. Pada 8 Mac, beliau menjaringkan gol sendiri ketika menentang Arsenal pada perlawanan pusingan 16 Liga Juara-Juara dan keputusan seri 1-1 (Barcelona menang 3-1 secara agregat).

Pada 16 Julai 2013, ketika meraikan hari ulang tahunnya ke-25, Busquets bersetuju untuk melanjutkan kontraknya sehingga 2018. Pada 1 Ogos 2014, selepas persaraan Carles Puyol dan atas permintaan Puyol, Busquets diberi jersi nombor 5 pada kempen 2014-15.

## Kerjaya antarabangsa

Pada 11 Februari 2009, Busquets menerima panggilan pertama oleh pasukan kebangaan Sepanyol untuk perlawanan persahabatan menentang England. Beliau akhirnya membuat debut untuk *La Furia Roja* pada 1 April 2009, pada perlawanan kelayakan Piala Dunia FIFA 2010 menentang Turki, Sepanyol menang 2-1.

Busquets dipilih oleh pengurus Vicente del Bosque untuk saingan Piala Dunia FIFA 2010 di Afrika Selatan. Beliau bermain kesemua perlawanan dan minit pada kejohanan itu kecuali 30 minit terakhir ketika tewas 1-0 kepada Switzerland pada peringkat kumpulan.

Pada 8 September 2014, Busquets menjaringkan gol antarabangsa pertamanya ketika menang 5-1 ke atas Macedonia pada perlawanan kelayakan Euro 2016. 

## Kehidupan peribadi

Bapa Busquets, Carles, juga merupakan pemain bola sepak. Dia bermain sebagai penjaga gol untuk Barcelona selama beberapa tahun selama tahun 1990-an, walaupun hampir secara eksklusif sebagai pemain simpanan.

Pada tahun 2014, Busquets memulakan hubungan dengan Elena Galera. Mereka mempunyai dua orang anak lelaki yang dilahirkan pada tahun 2016 dan 2018. Dia memiliki tatu berbahasa Arab di lengan bawah kirinya yang diterjemahkan menjadi "Sesuatu untuk anda, kehidupan di negara saya", yang dikhaskan untuk datuknya yang sangat dekat dengannya.

## Statistik kerjaya

;Notes

### Antarabangsa

### Gol antarabangsa
 *Skor dan keputusan menyenaraikan jumlah gol Sepanyol terlebih dahulu. Lajur skor menunjukkan skor selepas setiap gol Busquets.*

## Gelaran
### Kelab
;Barcelona
*La Liga: 2008–09, 2009–10, 2010–11, 2012–13, 2014–15, 2015–16, 2017–18, 2018–19
*Copa del Rey: 2008–09, 2011–12
*Supercopa de España: 2009, 2010, 2011, 2013
*Liga Juara-Juara UEFA: 2008–09, 2010–11
*Piala Super UEFA: 2009, 2011, 2015
*Piala Dunia Kelab FIFA: 2009, 2011, 2015

### Antarabangsa
;Sepanyol
*Piala Dunia FIFA: 2010
*Kejohanan Bola Sepak Eropah: 2012
*Piala Konfederasi FIFA: naib-juara 2013; tempat ketiga 2009

### Individu
*Anugerah LFP: 2009
*Anugerah Bravo: 2009
*Pasukan Kejohanan Euro: 2012

### Dekorasi
*Anugerah Putera Asturia: 2010
*Pingat Sukan Diraja Merit: 2011

## Rujukan